## Rješenje kojim se Daliboru Rakuši i oduzima odobrenje za rad investicijskog savjetnika

### NN 34/2009 (18.3.2009.), Rješenje kojim se Daliboru Rakuši i oduzima odobrenje za rad investicijskog savjetnika

**HRVATSKA AGENCIJA ZA NADZOR FINANCIJSKIH USLUGA**

760

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08 i 146/08, dalje: Zakon), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja za rad investicijskom savjetniku Daliboru Rakuši iz Zagreba, Grahorova 9A, na sjednici održanoj 12. ožujka 2009. godine donijela je

RJEŠENJE

1. Daliboru Rakuši iz Zagreba, Grahorova 9A, oduzima se odobrenje za rad investicijskog savjetnika.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 10 (deset).

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 6. ožujka 2009. godine, sukladno odredbi članka 123. Zakona o općem upravnom postupku (»Narodne novine« br. 53/91 i 103/96), upravni postupak u predmetu oduzimanja odobrenja za rad investicijskom savjetniku Daliboru Rakuši iz Zagreba, Grahorova 9A.

Nakon izvršenog uvida u predmete Agencije klasa: UP/I-450-08/02-02/221 i klasa: 451-04/09-17/25, utvrđeno je sljedeće:

Rješenjem Komisije za vrijednosne papire Republike Hrvatske (pravni prednik Agencije), klasa: UP/I-450-08/02-02/221, ur.broj: 567-03/02-2, od 16. siječnja 2003. godine, Daliboru Rakuši iz Zagreba, Grahorova 9A, zaposleniku investicijskog društva Privredna banka Zagreb d.d., Račkog 6, Zagreb, izdana je na neodređeno vrijeme dozvola za obavljanje poslova investicijskog savjetnika.

U predmetu Agencije klasa: 451-04/09-17/25, Dalibor Rakuša je kao zaposlenik investicijskog društva Ilirika vrijednosni papiri d.o.o. (dalje: Društvo), 4. ožujka 2009. godine, obavijestio Agenciju da od 1. ožujka 2009. godine više neće biti zaposlen u Društvu te da svoju poslovnu karijeru nastavlja na poslovima gdje mu odobrenje za rad investicijskog savjetnika neće biti ni potrebno niti zahtijevano.

Sukladno odredbi članka 24. stavak 2. Zakona investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona.

Odredbom članka 27. stavak 1. točka 4. Zakona propisano je da će Agencija investicijskom savjetniku oduzeti izdano odobrenje ako prestane ispunjavati uvjete na temelju kojih mu je izdano odobrenje za rad, a u roku koji mu, kada je to primjereno odredi Agencija, ne ispuni te uvjete.

Budući da je Dalibor Rakuša obavijestio Agenciju da više nije zaposlen u Društvu te da svoju poslovnu karijeru nastavlja na poslovima gdje mu odobrenje za rad investicijskog savjetnika nije ni potrebno niti zahtijevano, isti više ne ispunjava uvjete na temelju kojih mu je izdano odobrenje za rad pa je valjalo, sukladno odredbi članka 27. stavak 1. točka 4. Zakona, riješiti kao u izrijeci ovog rješenja, dakle oduzeti mu odobrenje za rad investicijskog savjetnika i provesti upis oduzimanja odobrenja u Registru investicijskih savjetnika koji vodi Agencija, s danom upisa 12. ožujka 2009. godine, pod rednim brojem 10 (deset).

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-08/05

Urbroj: 326-111/09-2

Zagreb, 12. ožujka 2009.

Član Uprave
Ivo Šulenta, v. r.

Rješenje, NN 34/2009-760